b'\n_START_ARTICLE_\nDu\xc5\xa1an Benko\n_START_SECTION_\n\xc5\xbdivljenje in delo\n_START_PARAGRAPH_\nPred vojno je \xc5\xa1tudiral pravo, v letih 1941\xe2\x88\x921945 pa je bil v nem\xc5\xa1kih tabori\xc5\xa1\xc4\x8dih za vojne ujetnike. Po osvoboditvi je delal v uradu za informacije vlade Ljudske republike Slovenije (1945-1947) in bil v \xc4\x8dasu zaostrenega odnosa z Avstrijo zaradi koro\xc5\xa1kega vpra\xc5\xa1anja dopisnik Ljudske pravice na Dunaju (1948) in Tanjuga v Celovcu (1948-1950). Potem je delal kot novinar, dopisnik in urednik zunanjepoliti\xc4\x8dnih rubrik pri \xc4\x8dasopisih Ljudska pravica (1950-1953) in Slovenski poro\xc4\x8devalec (1953-1958). Kot glavni urednik Tedenske tribune (1958-1960) in ITD (1970-1974) je za\xc4\x8drtal vsebinske zasnove razvijajo\xc4\x8dega se informativnega tiska. Vrsto let je bil odgovorni urednik Dela (1961-1970) nato urednik zunanjepoliti\xc4\x8dnega uredni\xc5\xa1tva Radia Ljubljana (1974-1979). Za dose\xc5\xbeke v novinarstvu je prejel ve\xc4\x8d nagrad.'